Sairaalapapit vaativat epäreiluksi katsomansa rekrytoinnin oikaisua – Helsingin yhteinen kirkkoneuvoston edustajat saivat lukea oikaisuvaatimuksen vain kaksi päivää ennen kokousta ja hylkäsivät sen - Kirkko ja kaupunki\nnull Sairaalapapit vaativat epäreiluksi katsomansa rekrytoinnin oikaisua – Helsingin yhteinen kirkkoneuvoston edustajat saivat lukea oikaisuvaatimuksen vain kaksi päivää ennen kokousta ja hylkäsivät sen\nHelsingin piispa Teemu Laajasalo on keskustellut kiistaa aiheuttaneesta sairaalapapin virantäytöstä Helsingin seurakuntayhtymän johtajan Juha Rintamäen kanssa.\nKirkko ja kaupunki uutisoi syyskuussa, että Helsingin seurakuntayhtymän sairaalapapin rekrytoiminen on herättänyt ihmetystä ja vastalauseita. Osa valitsematta jääneistä viranhakijoista ja ammattiliiton juristi olivat sitä mieltä, että sekä hakukriteerit että rekrytointiprosessi olivat epäreiluja ja mahdollisesti laittomia.\nValituksi tullut henkilö on Helsingin seurakuntayhtymän yhteisen kirkkoneuvoston puheenjohtajan Jukka Pakarisen puoliso. Pakarinen ei ole osallistunut asian käsittelyyn yhteisen kirkkoneuvoston kokouksissa.\nYhteisen seurakuntatyön johtaja Stefan Forsén sanoi tuolloin, että rekrytoinnissa toimittiin lain mukaan.\nKaksi virkaa hakenutta henkilöä teki virantäytöstä oikaisuvaatimuksen. Helsingin yhteinen kirkkoneuvosto päätti kokouksessaan 22.10., että oikaisuvaatimus hylätään eikä rekrytointipäätöstä muuteta.\nYhteisen kirkkoneuvoston jäsenet eivät kuitenkaan päässeet lukemaan oikaisuvaatimusta muun esityslistan kanssa viikkoa ennen kokousta. Sen sijaan heille ilmoitettiin kaksi päivää ennen kokousta sähköpostitse, että oikaisuvaatimus on luettavissa luottamushenkilöiden verkkopalvelussa.\nRikottiinko kirkkoneuvoston ohjesääntöä, kun edustajat saivat oikaisuvaatimuksen nähtävilleen vain kaksi päivää ennen kokousta?\nStefan Forsén korostaa, että asian esittelyteksti ja päätösehdotus, jossa seurakuntayhtymän johtaja Juha Rintamäki suositteli oikaisuvaatimuksen hylkäämistä, olivat kirkkoneuvoston edustajien nähtävissä jo viikkoa ennen kokousta, kun esityslista julkaistiin. Siitä kuitenkin puuttui valitsematta jääneiden hakijoiden oikaisuvaatimus.\nForsénin mukaan oikaisuvaatimus joko unohdettiin liittää esityslistan ohessa jaettuihin materiaaleihin tai listan kokoamisen yhteydessä tapahtui virhe, jonka vuoksi kyseinen liite jäi pois.\n– Tämä tuli kuitenkin päättäjille tiedoksi kaksi päivää ennen kokousta, Forsén sanoo.\nYhteisen kirkkoneuvoston ohjesäännön mukaan kokouksen esityslista ja sen liitteet tulee lähettää edustajille vähintään kolme päivää ennen kokousta. Rikottiinko kirkkoneuvoston ohjesääntöä, kun edustajat saivat oikaisuvaatimuksen nähtävilleen vain kaksi päivää ennen kokousta?\n– Kirkkoneuvosto päättää ohjesäännön mukaan itse, voidaanko jokin asia ottaa käsittelyyn, vaikka materiaalia ei ole lähetetty kolmea päivää ennen kokousta. Oikaisuvaatimuksen tekijöiden vaatimukset käyvät ilmi myös siitä liitteestä, jossa on päätöksen yksityiskohtaiset perustelut, Forsén vastaa.\nHelsingin piispan Teemu Laajasalon erityisavustaja Satu Huttunen kertoo, että Laajasalo on saanut yhteydenottoja, jotka koskevat kyseistä sairaalapapin rekrytointiprosessia, ja että piispa on keskustellut asiasta seurakuntayhtymän johtajan Juha Rintamäen kanssa.


Kuuloliitto - Kuulontutkimus\nSivukarttaTulostusTeksti +Teksti -Kuuloliitto ry\nKuulo\tKuuleminen\tKuulon tehtävät\nKuulontutkimuksessa piirretään kuva kuulokäyrästä. Kuulokäyrä (=audiogrammi) on kuulontutkimuksen tulos. Se kertoo hiljaisimman äänen, minkä eri äänen korkeuksilla (Hz) kuulee.\nÄänen voimakkuuden aistiminen riippuu äänenpaineesta. Ihmisen korva on erittäin herkkä paineen vaihteluille. Kuulon mittauksissa käytetään asteikkoa, jossa 0 desibeliä (dB) merkitsee äänenvoimakkuutta, jonka normaalikuuloinen juuri ja juuri kuulee. Tällöin puhutaan kuulokynnyksestä. Kuulokynnys mitataan 125 - 8000 Hz, mistä määritellään puhealueen kuulokynnys. Tämä tarkoittaa 500, 1000, 2000 ja 4000 Hz:n kuulokynnysten keskiarvoa mitattuna paremmasta korvasta.\nKuulontutkimuksessa tutkittava kuuntelee voimakkuudeltaan ja taajuudeltaan erilaisia ääniä. Normaalikuuloisuuden rajana pidetään 10 - 20 dB:n kuulon tasoa. Jos puhekuulon kynnystaso on laskenut n. 30 dB, puhutaan sosiaalisen kuulemisen rajasta. Tällöin henkilöllä on vaikeuksia seurata keskustelua ja osallistua siihen. Kuulotason ollessa 60 - 65 dB henkilö kuulee ja ymmärtää puheen noin metrin etäisyydeltä. Tätä kutsutaan puhekuulon rajaksi. Kuurouden rajana voidaan pitää 85 - 90 dB.\nEsimerkkeinä puheen kuuluvuuden äänitasoista yhden metrin etäisyydeltä ovat esim. kuiskaus n. 40 dB, tavallinen puheääni n. 60 dB ja huuto n. 85 dB. Ääni vaimenee etäisyyden kasvaessa äänilähteestä. Mittauksilla haetaan kummankin korvan kuulon kynnystaso eli pienin kuultava ääni eri taajuuksilla.\nAudiogrammilomakkeelle merkitään saadut kynnykset eli kuulokäyrä, oikeasta korvasta punaisella (-o-) ja vasemmasta sinisellä ( -x- ). Tutkittava kuulee audiogrammilomakkeelle merkittyjen käyrien alapuolella olevat äänet. Kuulovamman vaikutus riippuu siitä, millä taajuusalueella vamma on. Perusääni tarkoittaa niitä puheen elementtejä, joiden perusteella esim. tunnistetaan puhuja. Vokaaleilla on laaja taajuusalue ja suurempi äänenvoimakkuus kuin konsonanteilla. Vokaaleihin verrattuna frikatiiveilla f, h, s ja klusiileilla k, p, t on pienempi äänenvoimakkuus.\nPuheessa kuulolla vaikeasti eroteltavia äänteitä ovat paitsi korkeataajuiset myös sellaiset, jotka eivät näy helposti huulilta, vaan muodostetaan suun sisällä (d, g, h, j, k, l, r, s) ja sellaiset, jotka kuulostavat samanlaisilta (n-l, i-y, m-n-ng, ...).\nAudiogrammiesimerkki. Ilma- ja luujohtokuulo:\nAudiogrammiesimerkki. Molemminpuoleinen, johtumistyyppinen kuulovika:\nAudiogrammiesimerkki. Molemminpuoleinen sisäkorvatyyppinen kuulovika:\nAudiogrammiesimerkki. Molemminpuoleinen, sisäkorvatyyppinen, epäsymmetrinen kuulovika (esim. Menieren tauti):\n© Kuuloliitto ry\np. (09) 5803 830\nwww.kuulokynnys.fi - esteettömyyssivut\nwww.kuulosuoja.fi - tarvitset kuuloasi huomennakin\n- vaatii sisäänkirjautumisen


Tilastot | Skol\nPäivitetty 17.5.2022 klo 12.17\nTästä osiosta löydätte tilasto- ja suhdannetietoa suunnittelu- ja konsultointialasta.\nSKOLin tuottamat tilastot\nSKOLin tuottammat tilastot perustuvat SKOLin jäseniltä kerättyyn dataan.\nSKOL julkaisee suhdannekatsauksen neljä kertaa vuodessa\nLiikevaihtotilaston SKOL julkaisee kerran vuodessa kesäkuussa:\nSuunnittelukustannusten seurannan SKOL julkaisee kolme kertaa vuodessa\nSuunnittelukustannusten seuranta 2/2022\nSuunnittelukustannusten seuranta 1/2022\nSuunnittelukustannusten seuranta 3/2021\nSuunnittelukustannusten seuranta 2/2021\nSuunnittelukustannusten seuranta 1/2021\nSuunnittelukustannusten seuranta 3/2020\nSuunnittelukustannusten seuranta 2/2020\nSuunnittelukustannusten seuranta 1/2020\nSuunnittelukustannusten seuranta 3/2019\nSuunnittelukustannusten seuranta 2/2019\nSuunnittelukustannusten seuranta 1/2019\nSuunnittelukustannusten seuranta 3/2018\nSuunnittelukustannusten seuranta 2/2018\nSuunnittelukustannusten seuranta 1/2018\nSuunnittelukustannusten seuranta 3/2017\nSuunnittelukustannusten seuranta 2/2017\nSuunnittelukustannusten seuranta 1/2017\nSuunnittelukustannusten seuranta 3/2016\nSuunnittelukustannusten seuranta 2/2016\nSuunnittelukustannusten seuranta 1/2016\nSuunnittelukustannusten seuranta 3/2015\nSuunnittelu019kustannusten seuranta 2/2015\nSuunnittelukustannusten seuranta 1/2015\nSuunnittelukustannusten seuranta 3/2014\nSuunnittelukustannusten seuranta 2/2014\nSuunnittelukustannusten seuranta 1/2014\nSosiaalikustannukset 1.1.2020 alkaen\nSosiaalikustannukset 1.1.2019 alkaen\nKSE 2013 - Konsulttitoimeksiantojen veloitusperusteiden tarkistus\nKSE 2013 2020 laskelman voit katsoa täältä\nSector Review on SKOLin ruotsalaisen sisarjärjestön Svensk Teknik och Design STD:n johdolla pohjoismaisena yhteistyönä laadittu toimialan yhteenveto suurimmista pohjoismaisista ja eurooppalaisista konsulttiyrityksistä sekä alan näkymistä\nVuonna 2020 Pohjoismaista markkinakatausta ei julkaistu julkaisun totetuttajan työn alla olevan päivitystyön vuoksi\n"During 2020 – to be completed spring 2021 – we will review and develope our reports in order to focus on development issues, both for individual members and for the sector." -Innovationsföretagen\nPohjoismainen markkinakatsaus 2019\nPohjoismainen markkinakatsaus 2018\nPohjoismainen markkinakatsaus 2017\nPohjoismainen markkinakatsaus 2016\nPohjoismainen markkinakatsaus 2015\nPohjoismainen markkinakatsaus 2014\nPohjoismainen markkinakatsaus 2013\nKuhunkin Pk-yritysbarometriin haastatellaan noin 4 000—6 000 yrityksen edustajaa kaikilta päätoimialoilta. Kysely on edustava kokoluokittain, päätoimialoittain ja alueittain.\nLinkki sivustolle, jonne pk-yritysbarometrejä on tallennettu vuodesta 2000 lähtien.\nTEM:n Toimialojen näkymät\nTyö- ja elinkeinoministeriön julkaisee vuosittain katsauksia eri toimialojen yleistilanteista ja tulevaisuuden näkymistä. Katsauksissa selvitetään lisäksi toimialojen kehitykseen vaikuttavia tekijöitä ja mm. toimialan merkitystä Suomessa. Tilannekatsauksissa toimialapäälliköt ja asiantuntijat puolestaan laativat lyhyen ja ajankohtaisen raportin vastuualueensa kasvualan tilanteesta.\nLinkki TEMin toimialakohtaisten julkaisujen sivustolle.\nEFCA suhdannekatsaukset Euroopasta\nEuropean Federation of Engineering Consultancy Associations (EFCA) julkaisee säännöllisesti toimialakatsauksia ja tilastoja europpalaisista suunnittelu- ja konsultointipalveluiden markkinoista.\nLinkki EFCA Barometr -katsauksiin.\nValtiovarainministeriön johtama rakennusalan suhdanneryhmä eli RAKSU-ryhmä arvioi talon-, infrastruktuurin- ja korjausrakentamisen suhdanteiden kehitystä koko maassa ja osin myös alueellisesti. Ryhmän jäsenet ovat alan keskeisiä viranomaisia ja järjestöjen edustajia.\nLinkki Rakennusalan suhdanteet -sivustolle.\nMANKin infrasuhdanteet -julkaisu\nMaanrakennusalan neuvottelukunnan infrasuhdanteet-julkaisu\nLinkki Rakennuteollisuus ry:n suhdannejulkaisuihin.\nLinkki RAKLI ry:n markkina- ja suhdannekatsauksiin.\nTeknologiateollisuuden Talousnäkymät-raportti julkistetaan neljä kertaa vuodessa. Raportti sisältää tuoretta tietoa mm. tilausten, tilauskannan, liikevaihdon ja henkilöstömäärän kehityksestä teknologiayrityksissä.\nTilastot-sivulta löytyy tuoretta tilastotietoa teknologiateollisuudesta sekä Suomen ja maailman taloudesta.\nLinkki Teknologiateollisuuden Talousnäkymät-raportti.\nLinkki Teknologiateollisuuden Tilastot-sivustolle.


Jämsänkosken Ilves - Playmakers\nSeuramme on mukana toteuttamassa 5-8 vuotiaille tytöille suunnattua UEFA Playmakers -ohjelmaa. Ohjelma käynnistyi Suomessa keväällä 2021 usealla eri paikkakunnalla ja Ilves on nyt mukana ensimmäistä kertaa. UEFA Playmakers -ohjelman kautta Jämsänkosken Ilves haluaa tarjota nuorille tytöille matalan kynnyksen mahdollisuuden tutustua jalkapalloon harrastuksena.\nMonille lapsille tutun Disney -tarinan kautta tytöt pääsevät tutustumaan jalkapalloon ja seikkailemaan yhdessä mukaansa tempaavan toiminnan lumoamana! UEFA Playmakers -harjoituksissa liikunnallisia-, henkisiä-, sosiaalisia -ja jalkapallotaitoja opetellaan yhdessä Jämsänkosken Ilveksen koulutettujen UEFA Playmakers -ohjaajien kanssa ja heidän avustuksellaan. Toiminnan rakenne ja sisällöt on suunniteltu lasten näkökulmasta tarinankerronnan ja seikkailun keinoin. Harjoituksissa kehitetään monipuolisesti pienten lasten liikunnallisia taitoja jalkapalloa unohtamatta.\nUEFA Playmakers -harjoituksissa pidetään hauskaa yhdessä, innostetaan ja innostutaan, opetellaan kavereiden kannustamista ja iloitaan omista, sekä myös kavereiden onnistumisista! Toiminnan tavoitteena on viedä jalkapallon ilosanomaa pienille tytöille, sekä rohkaista heitä jatkamaan mukaan lajin pariin ja varsinaiseen tyttöjen omaan joukkuetoimintaan!\nOsallistuminen UEFA Playmakers -ohjelmaan luo parhaimmillaan kestävän pohjan ja kipinän vuosia kestävälle liikunnalliselle harrastukselle yhdessä uusien kavereiden kanssa, missä jokaisella tytöllä on mahdollisuus kehittyä edelleen, oppia uutta ja saada ennen kaikkea lisää rohkeutta sekä itsevarmuutta koko elämää varten.\nJa koska yksi kuva kertoo enemmän kuin tuhat sanaa, ja videossa kuvia on monta sekunnissa, käy ihmeessä katsomassa innostava video toiminnasta UEFAn tai Palloliiton Playmakers-sivustolta.\nOhjelma toteutetaan kahtena erillisenä kahdeksan viikon osiona: ensimmäinen alkukesällä ja toinen loppukesällä. Näin perheet voivat osallistua siihen osioon, joka heille sopii paremmin.\nEnsimmäinen toteutus keskiviikkoisin 8.6. - 27.7. Oinaalan kentällä kello 18:30 - 19:15.\nJälkimmäinen toteutus keskiviikkoisin 3.8. - 21.9. Oinaalan kentällä kello 18:30 - 19:15..\nilmoittautumis kaavakkeen löydät osoitteesta https://forms.gle/5Ka1kY4rMt72jSkd9\n2013 / -14 syntyneet